Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Puolustusministeri Benny Gantz vannoi, -
että eilisen iskun tekijät saatetaan oikeuteen.
Israel ja Libanon palasivat USA:n välittämiin neuvotteluihin, -
joilla ratkotaan kiistaa merirajojen piirtämisestä Välimerellä.
Iranin vallankumouskaarti hyödyntää selvästi Irakin välikäsiensä kautta -
Yhdysvaltain päättäväisyyttä elvyttää Iranin vuoden 2015 ydinsopimus.
Kolmea israelilaisopiskelijaa ampuneiden terroristien jahti jatkuu.
Isku tapahtui eilen Tapuahin risteyksessä Länsirannalla.
Operaatiota suorittavat IDF, tiedustelulaitos Shin Bet -
ja poliisin terrorismin torjunnan yksikkö YAMAM.
Yön aikana joukot pidättivät useita epäiltyjä Juudeassa ja Samariassa -
ja takavarikoivat auton, josta isku suoritettiin.
Turvallisuuslähteet kertoivat TV7:lle, että operaatio tekijöiden löytämiseksi -
jatkuu hellittämättä, kunnes oikeus toteutuu.
Puolustusministeri Benny Gantz -
oli kiertueella IDF:n Juudean ja Samarian divisioonassa -
ja osallistui kattavaan tilannearvioon kentällä.
Olen ollut kierroksella Juudean ja Samarian divisioonassa.
Tilannearviossa, johon osallistui keskuskomento-osaston komentaja, -
käskin jatkamaan hälytystilaa välikohtausten takia.
Viime päivinä turvallisuusjoukot, IDF ja Shin Bet -
ovat pidättäneet useita epäiltyjä Tapuahin iskusta.
Etsimme terroristit ja tasaamme tilit.
Rukoilen niiden toipumisen puolesta, jotka loukkaantuivat vakavasti.
Turvallisuusjoukot ovat valmiina kaikkeen.
Suojelemme edelleen kaikin tarvittavin keinoin israelilaisten turvallisuutta.
Länsirannan rauhallisuuden palauttamisen lisäksi -
Gantz kertoi Israelin tavoitteesta -
auttaa palestiinalaisia kasvavissa talousvaikeuksissa, -
jotka ovat seurausta koronarajoituksista.
IDF, siviilihallinto ja turvallisuus- henkilöstömme on tehnyt hiljaa -
ja vaivihkaa tiiviisti töitä viime kuukaudet rauhan säilyttämiseksi.
Autamme myös kohentamaan palestiinalaisten taloutta -
ja kansanterveyttä. Se on yhteinen etumme.
Toivon, ettei mikään organisaatio yritä sabotoida tätä.
Joka yrittää sabotoida, kohtaa IDF:n.
Israel ja Libanon ovat palanneet USA:n välittämiin neuvotteluihin, -
joilla pyritään ratkaisemaan kiista merirajojen piirtämisestä Välimerellä.
Pitkäaikaiset vihollisnaapurit neuvottelivat useasti lokakuussa, -
Yhdysvaltain kolme vuotta kestäneen diplomatian huipentumana.
UNIFIL isännöi neuvotteluja.
Neuvottelut pysähtyivät, kun osapuolet esittivät ristiriitaisia karttoja, -
joissa ehdotetut rajat syvensivät kiistaa kiistellyn alueen koosta.
Pyrkimykset elvyttää neuvottelut kantoivat kuitenkin hedelmää, -
kun Yhdysvaltain poliittisten asioiden alivaltiosihteeri David Hale -
vakuutti viime kuussa Libanonin johdon palaamaan neuvotteluihin.
Hän korosti, miten merkittäviä taloushyötyjä diplomatia voi synnyttää.
Yhdysvallat on valmis avustamaan neuvotteluja -
Libanonin ja Israelin merirajoista alkuperäiseltä pohjalta.
Neuvottelut voivat saada aikaan merkittäviä taloushyötyjä Libanonille.
On syytä korostaa, että neuvottelujen keskeydyttyä -
Hizbollahin tukema väliaikais- hallitus hyväksyi asetusluonnoksen, -
jolla Libanon laajensi vaatimaansa merialuetta siten, -
että se kasvattaisi maan talousaluetta noin 1 400 neliökilometrillä.
Asetus odottaa vielä parlamentin vahvistusta, -
mutta se uhkaa syventää Libanonin ja Israelin pitkäaikaista kiistaa.
Israelin terveysviranomaisten julkaisemien tietojen mukaan -
vakavien koronatapausten määrä on viimein laskenut Israelissa alle sadan.
Se on pienin lukema sitten viime heinäkuun.
Israel on yhä huolissaan hallitsemattomasta tilanteesta -
sen lähimmissä liittolaismaissa, varsinkin Intiassa.
Auttaakseen Intian viranomaisia hoitamaan kansalaisiaan -
Israel ilmoitti lähettävänsä mittavana humanitaarisena avustuslähetyksenä -
satoja happigeneraattoreita, hengityskoneita ja hoitolaitteistoa.
Ulkoministeriö valmistelee ulko- ministeri Gabi Ashkenazin johdolla -
hätäapulähetystä, jonka on tarkoitus pelastaa Intiassa ihmishenkiä.
Siellä kamppaillaan vakavan, riehuvan koronapandemian kanssa.
Pääministerin kanslian, kansallisen turvallisuuden neuvoston, -
terveysministeriön, finanssiministeriön ja järjestöjen koordinoima lähetys -
sisältää hengityslaitteita ja happi- säiliöitä sekä muita pelastusvälineitä.
Ulkoministeriön Aasian ja Tyynen- meren alueen varajohtaja Cohen -
korosti Israelin syvää ystävyyttä Intian ja sen kansan kanssa.
Hän toivoi, että Intian kansa pääsisi pian maata piinaavasta kriisistä.
Intia on tärkeimpiä maita Israelille. Se on parhaita ystäviämme -
niin globaalisti kuin Aasian ja Tyynenmeren alueella.
Autamme ylpeydellä hyvää ystäväämme -
ja toivotamme Intian kansalaisille pikaista paranemista -
sekä nopeaa ulospääsyä koronakriisistä, josta he nyt kärsivät.
Irakissa ammuttiin eilen kolme rakettia -
kohti Baladin lentotukikohtaa Bagdadista pohjoiseen.
Siellä sijaitsee yhdysvaltalaisen Sallyport-yrityksen urakoitsijoita.
Se huoltaa Irakin F-16-hävittäjiä.
Tiedustelulähteet syyttävät iskusta Iranin välikäsinä toimivia militioita, -
jotka noudattavat vallankumouskaartin Quds-joukkojen käskyjä.
Lähteiden mukaan Iran hyödyntää selvästi Yhdysvaltain haluttomuutta -
vaarantaa parhaillaan Wienissä käytävät neuvottelut, -
joilla pyritään elvyttämään Iranin vuoden 2015 ydinsopimusta.
Pentagonin tiedotustilaisuudessa kysyttiin, -
onko Yhdysvallat menettänyt pelotekykynsä šiiamilitioiden suhteen.
Lehdistösihteeri John Kirby sanoi seuraavaa.
Satunnaiset iskut eivät tarkoita, että pelotetoimenpiteet eivät toimi.
Tietenkään iskuja ei haluta. Mutta kuten ulkoministeri teki selväksi, -
suhtaudumme hyvin vakavasti kansalaistemme turvallisuuteen.
Jos ja kun on tarve vastata kineettisesti, me teemme sen, -
ja teemme sen missä ja milloin päätämme.
Ensimmäisen iskun ja Syyrian-vastaiskumme jälkeen -
kysyitte minulta samaa asiaa, kun oli taas yksi epäsuora tulitapaus.
Iskuja ei haluta lainkaan.
Mutta siitä, että iskuja sattuu silloin tällöin, -
ei voi vetää johtopäätöstä, ettei meillä ole pelotekykyä.
Koska emme tiedä iskuntekijää, emme tiedä, miksi he tekivät sen.
Irakin tehtävä on selvittää tämä, ja me kunnioitamme sitä.
Varmistamme myös, -
että suojelemme riittävästi kentällä olevia joukkojamme ja intressejämme.
Kirby on USA:n merivoimien arvostettu eläköitynyt kontra-amiraali.
Häneltä kysyttiin siitä, kun Iranin vallankumouskaartin alukset -
häiritsivät USA:n merivoimia Persianlahdella viime viikolla.
Varoituslaukauksia oli ammuttu.
Lisäksi kysyttiin, aikooko Yhdysvallat avata konfliktinpurkukanavan -
vallankumouskaartin kanssa, vaikka se on määritelty terrorijärjestöksi.
Tapausten aikana viestittiin radion välityksellä -
vallankumouskaartin alusten ja niiden komentajien kanssa.
Heitä varoitettiin toistuvasti siitä, mitä he tekivät.
Emme tarvitse kuumaa linjaa viestintään. Se hoituu reaaliajassa.
Tosiasiallinen riski tällaisessa tilanteessa on virhearvion riski.
Tilanne ei muuttunut väkivaltaiseksi, mikä on hyvä.
Mutta tilanne oli tarpeeton, turvaton ja epäammattimainen, -
eikä se luo turvaa ja vakautta Persianlahdelle.
Olemme hallituksena tehneet diplomatiakanavien kautta selväksi -
huolemme vallankumouskaartin merivoimien toimista.
Ymmärrämme myös, ja Joe ymmärtänee, -
ettei kaarti ole Iranin valtion merivoimat, -
eikä se raportoi samalla lailla kuin valtion merivoimat.
Vuoropuhelu Iranin valtion meri- voimien kanssa on ammattimaista.
Se raportointiketju kulkee hallitukseen asti.
Kaarti ei raportoi samaa linjaa pitkin.
Teimme Iranille selväksi suuttumuksemme -
ja huolemme asiasta. Jatkamme sitä.
Kiitos seurasta!
Osana TV7:n rukoushanketta kannustan rukoilemaan -
itseni ja Jerusalemin tiimin kanssa rauhaa ja pelastusta Etelä-Afrikalle.
Rukoillaan vainottujen veljiemme ja sisariemme puolesta.
Rukoillaan rauhaa ja pelastusta Israelille ja Jerusalemille.
Rukoillaan myös niiden puolesta, joihin koronatilanne vaikuttaa.
Haluaisin kiittää kaikkia TV7 Israelin kumppaneita.
Teidän kuukausittainen rukous- ja taloudellinen tukenne -
takaavat toimintamme jatkuvuuden.
Olen Jonathan Hessen. Hyvää illanjatkoa! Huomiseen.
Suomennos: Maija Tuukkanen